හිමාලයේ දක්නට ලැබෙන බෙහෙත් පැළෑටි බොහොමයක් අදටත් රූමස්වල කඳුවැටියේ දකින්නට ලැබීම මෙම කඳුවැටියේ ඇති විශේෂත්වයකි. මෙහි තිබෙන ජෛව විවිධත්වයත් පාරිසරික අගයත් සලකා 2003 දී රජය විසින් රූමස්වල කඳු වැටිය අභය භූමියක් බවට පත්කර තිබේ. හෙක්ටයාර 170ක් වන රූමස්සල අභය භූමියේ හෙක්ටයාර් 20ක්ම රක්ෂිත වනාන්තරයකි. මෙම වනාන්තරය තුළ වටිනා දුලබ ඖෂධ රැසක් දක්නට ලැබේ. ඒ අතරට බක් මී, මිල්ල, අරළු, බුළු, වෙනිවැල්, කොන්තාලම්ද, කිතුල්, මාවේවැල්, රදලිය, ගොඩපුර, මගනුග,ගොරකා,මාදං, වල්අඹ, දිවුල්, රුක්අත්තන වැනි දුර්ලභ ශාකද අයත් වේ. ඊට අමතරව මෙම කඳුවැටියේ පක්ෂී විශේෂ 72ක් වාසය කරන ලද බව සොයාගෙන තිබේ. නමුත්, මිනිසුන්ගේ විවිධ ක්‍රියාකාරකම් හේතුවෙන් ඔවුන්ගේ වාසස්ථාන අහිමිවී තිබේ. ඒ හෙයින් නිරන්තරයෙන් කුරුල්ලන් දැකගැනීමට අවකශාය සැලසෙන්නේ නැත. එමෙන්ම මෙහි සමනල වර්ග 84ක්ද වාසය කරන බව සොයාගෙන තිබේ.
රජය විසින් රූමස්වල කඳු වැටිය අභය භූමියක් බවට පත්කර තිබෙන්නේ කවදාද?
2003 දී